— освобождаването, предоставено на свързаната с Delsolar страна в Тайван, увеличава значително рисковете от заобикаляне на поетия от Delsolar ангажимент. Такова освобождаване предполага конкретно намерение за осъществяване на продажби за Съюза, и от Комисията следователно се очаква да контролира продажбите както в рамките на поетия ангажимент, така и на тези от Тайван. Това прави осъществяването на контрола върху спазването на поетия от Delsolar ангажимент на практика невъзможно. В тази връзка Комисията също така припомня, че контролът върху спазването на ангажимента беше допълнително затруднен по време на прилагането му, по-специално предвид практиките на заобикаляне на мерките, установени в Малайзия и Тайван. Комисията не е в състояние да контролира продажбите от Тайван, които попадат извън рамките на ангажимента. Освен това Комисията припомня, че е предложила на Delsolar варианти на решения, позволяващи спазването на неговия ангажимент, които дружеството обаче е отказало да вземе предвид.
 (33)
 На последно място Delsolar заяви, че положението му е сравнимо с това на всяко друго дружество, страна по ангажимента, което има свързани дружества с производствени съоръжения в държави, които не са обект на мерките. Следователно наличието на такава връзка само по себе си не прави невъзможно осъществяването на практика на контрол върху спазването на ангажимента.
 (34)
 Комисията отхвърля този довод и припомня мотивите, изложени от нея в съображения 27 и 29.
 ii) MOTECH
 (35)
 Подобно на Delsolar, MOTECH заявява, че връзката със свързаната с него страна в Тайван е била известна на Комисията по време на първоначалните разследвания, посочени в съображение 4. С приемането на ангажимента на MOTECH, Комисията е потвърдила, че не е налице заобикаляне.
 (36)
 В тази връзка Комисията се позовава на първо място на приведените от нея доводи при отхвърлянето на поетия от Delsolar ангажимент.
 (37)
 Наред с тях Комисията отхвърля този довод и по следните причини. Към момента на приемане на ангажимента Комисията действително извърши цялостен анализ на рисковете, свързани с контрола върху спазването. Приемането на ангажимента само по себе си не означава, че не е налице заобикаляне. Комисията счита, че освобождаването, предоставено на свързаната с MOTECH страна в Тайван, увеличава риска от кръстосано компенсиране, както е посочено в съображение 21. В тази връзка Комисията припомня, че контролът върху спазването на ангажимента беше допълнително затруднен по време на прилагането му, по-специално предвид практиките на заобикаляне на мерките, установени в Малайзия и Тайван. Комисията не е в състояние да контролира продажбите на същите клиенти в Съюза, осъществявани в рамките на ангажимента и на тези, осъществявани от Тайван.
 (38)
 MOTECH заявява също така, че с предоставянето на освобождаване на свързаната с него страна в Тайван Комисията е потвърдила, че не е налице нито заобикаляне, нито кръстосано компенсиране по отношение на MOTECH и свързаната с него страна в Тайван. Комисията би могла да контролира вноса от MOTECH и от свързаната с него страна в Тайван, тъй като и двете дружества осъществяват своя внос в Съюза под отделни допълнителни кодове по ТАРИК.
 (39)
 Комисията отхвърля този довод. Освобождаването, предоставено в рамките на разследванията във връзка със заобикаляне на мерките, посочени в съображения 14 и 15, потвърждава, че не